Sørg for, at apps, programmer og styresystemer på dine enheder altid er opdateret til nyeste versioner.   Aktivér to-faktor godkendelse på dine online konti og profiler. Læs mere om to-faktor godkendelse her.   Brug stærke og unikke kodeord (fx til mail, Facebook mm.) Læs om, hvordan du laver stærke kodeord her.   Vær opmærksom på hvilke Wifi, du logger på. Undgå at oprette forbindelse til åbne Wifi, hvor man ikke skal bruge kode.   Hold øje med hvilke apps/programmer, der er installeret på din enhed – er der noget, du ikke kender, så slet det.  Vær opmærksom på synkroniseringsindstillinger, så din enhed ikke synkroniserer med enheder, du ikke kender.  Tjek hvilke apps, der bruger lokalitetstjeneste og slå lokalitetstjenester fra. Obs: Bruger du appen Skytsengel, skal du huske at slå lokalitetstjenesten til her. Gennemgå dine privatlivsindstillinger på profiler på sociale medier. Det er en god idé ikke at have åbne profiler på sociale medier som fx Facebook og Instagram. Du kan gøre dem private under privatlivsindstillinger – find guide til Facebook her og Instagram her.  Er du udsat for digital stalking og har brug for hjælp er du velkommen til at kontakte telefonrådgivningen her.